Versjonsmerknader for HP Officejet / HP Officejet Pro

## Versjonsmerknader for HP Officejet J5700 All-in-One og HP Officejet Pro K5300/K5400-skriveren

## For Microsoft® Windows 2000, Windows® XP og Windows Server 2003

Dette dokumentet inneholder oppdaterte merknader, feilsøkingstips og andre nyttige opplysninger som ikke alltid er tilgjengelige i programvaren eller dokumentasjonen for øvrig.

### EMNER

1. Problemer i forbindelse med installering og avinstallering

2. Andre kjente problemer

3. Problemer i forbindelse med HP All-in-One

4. Kjente problemer med bestemte programmer

5. Slik får du mer informasjon

6. Juridisk informasjon

### 1. Problemer i forbindelse med installering og avinstallering

#### Ikke slå av enheten eller koble fra kablene når installeringsprogrammet kjører, første gang maskinvaren installeres.

Hvis du har koblet til USB-kabelen og slått på enheten, må du ikke slå av enheten eller koble fra kabelen når installeringsprogrammet kjører. Gjør du det, vil installeringsprogrammet ikke bli fullført.

#### Det opprettes ikke noe enhetsikon etter USB-installeringen

Hvis du har koblet enheten til datamaskinen ved hjelp av en USB-kabel, må du sørge for at kabelen er skikkelig tilkoblet og enheten slått på. Start systemet på nytt hvis det er nødvendig.

Hvis systemet fortsatt ikke kan registrere enheten, setter du oppstarts-CD-en inn i CD-stasjonen, klikker på Verktøyog deretter på Avinstaller. Når avinstalleringsprogrammet er fullført, starter du datamaskinen på nytt og installerer programvaren igjen.

#### Maskinen må startes på nytt etter installering på noen Windows-systemer

Start systemet på nytt etter installeringen, når du blir bedt om det.

Starter du ikke systemet på nytt, kan det hende at du ikke får skrevet ut, og noen programmer fungerer kanskje ikke som de skal. Dette skyldes at installeringsprogrammet vil oppdatere nettverksrelaterte filer hvis du er koblet til et nettverk, og oppgradere Microsoft Windows-installeringsprogrammet til versjon 2.0 hvis systemet bruker en eldre versjon. Disse aktivitetene krever at systemet blir startet på nytt.

#### Installering gjennom nettverk finner ikke visse filer på enkelte Windows-systemer

Hvis du installerer enheten gjennom nettverket og nettverksbanen som du har oppgitt (når du ble bedt om det) er veldig lang, vil noen av installeringsfilene ikke bli funnet.

Dette er en begrensning i operativsystemet. Det kan bare støtte et begrenset antall tegn i den fullstendige banen (inkludert filnavn) som du angir.

Løs dette ved å knytte til nettverksstasjonen hvis du ikke allerede har gjort det. Eller finn ut om filene er tilgjengelige på en nettverksstasjon med en kortere bane – hør med nettverksadministratoren.

#### Installering og bruk av programvaren på en datamaskin som kjører brannmurprogramvare

Brannmurprogramvare beskytter en datamaskin mot angrep. Imidlertid kan denne typen programvare hindre deg i å konfigurere enheten. Forsøk et av følgende for å konfigurere enheten:

- Bruk søkealternativet i installeringsprogrammet, slik at du kan identifisere den bestemte enheten ved hjelp av enhetens unike IP-adresse.

- Deaktiver brannmuren midlertidig under installeringen og aktiver den igjen når installeringen er fullført.

Når du har aktivert brannmurprogramvaren igjen, kan det hende du får meldinger om programmer som forsøker å få tilgang til Internett, hvis du har installert HP Status eller myPrintMileage-verktøy, eller hvis IP-adressen til enheten er endret. Følgende programmer er knyttet til disse verktøyene:

#### Legge til nye enheter etter at programvaren er installert

Når du har fullført installeringen av programvaren på datamaskinen ved hjelp av installeringsprogrammet, må du utføre følgende trinn:

1. Lukk alle programmer som kjører.

2. Sett inn oppstarts-CD-en i CD-stasjonen. CD-menyen kjøres automatisk. Hvis CD-menyen ikke starter automatisk, klikker du på Start og deretter på Kjør. Bla til CD-ROM-stasjonen til datamaskinen, klikk på Setup.exe og deretter på Åpne. I dialogboksen Kjør klikker du på OK.

3. På CD-menyen klikker du på Installer.

4. Følg anvisningene på skjermen for å fullføre installeringen. Når du blir bedt om det, velger du alternativet Legg til en enhet i installeringsprogrammet for å legge til ekstra enheter som er koblet direkte til datamaskinen eller som er tilgjengelige på et nettverk.

#### Installere 64-bits skriverdrivere

Windows XP Professional x64 Edition støtter to 64-bits arkitekturer. En bygger på EPIC (Explicitly Parallel Instruction Computing) og støtter prosessorfamilien Intel® Itanium®. Den andre bygger på 64-bits utvidelser til instruksjonssettet x86 og støtter både AMD64 og Intel Xeon med Intel Extended Memory 64 Technology (EM64T).

Dette produktet støtter bare AMD64 x86-plattformen.

Søke etter tilgjengelige nettverksenheter i Windows XP Starter Edition

Når du installerer programvaren på en datamaskin som kjører Windows XP Starter Edition, kan du ikke bruke installeringsprogrammet til å søke etter tilgjengelige nettverksenheter. Legg i stedet til disse enhetene ved å skrive inn IP-adressene eller maskinvareadressene (MAC) deres manuelt i installeringsprogrammet.

Bruke veiviseren for funnet maskinvare i Windows 2003

Når du installerer programvaren på en datamaskin som kjører Windows 2003, kan du ikke angi en UNC-bane (for eksempel \\server\katalog) til plasseringen for driverne i veiviseren for funnet maskinvare. Du angir plasseringen for driverne ved å koble plasseringen til en nettverksstasjon og deretter bla deg frem til det aktuelle stedet.

### 2. Andre kjente problemer

#### Utskriftsproblemer med innstillinger som gir høy oppløsning og stor skalering

Du kan støte på problemer som for liten diskplass eller blank utskrift når du skriver ut med høy oppløsning (innstillinger som 4800x1200 optimert dpi eller 1200dpi) og skalerer utskriften til mer enn 248 % (ved hjelp av HP ZoomSmart). Velg best-modus (som benytter PhotoREt-teknologi) i stedet, slik at driveren automatisk justeres til den beste kombinasjonen av utskriftshastighet og kvalitet.

#### Skrive ut brosjyrer

Hvis du forsøker å skrive ut et dokument som inneholder sider i både stående og liggende format, med funksjonen Brosjyrer, kan du få uventede resultater. Vi anbefaler at du unngår å bruke funksjonen Brosjyrer til å skrive ut slike dokumenter.

#### Skrive ut vannmerker

Hvis funksjonen Side ved side er valgt som en global standardinnstilling, vil du ikke kunne skrive ut et vannmerke på dokumentene selv om du fjerner avmerkingen (deaktiverer) for funksjonen Side ved side i programvaren. Dette skyldes at programvaren ikke tillater at vannmerker kombineres med funksjonen Side ved side.

#### Bruke alternativet Minimer marger

Alternativet Minimer marger i skriverdriveren gjør at enheten skriver ut nærmere den nedre kanten av materialet. Dette alternativet kan bare brukes på enkeltsidige utskriftsjobber.

Ingenting skrives ut ved utskrift i gråtoneskala på fotomateriale

Når du skriver ut på fotomateriale, kan du velge alternativene Skriv ut i gråtoneskala og Bare svart blekk i kategorien Foto for å skrive ut i gråtoneskala med bare den svarte blekkpatronen. Imidlertid blir ingenting skrevet ut på fotomaterialet.

For å skrive ut i gråtoneskala på fotomateriale, må du sørge for at alternativet Bare svart blekk ikke er valgt.

Fet, farget tekst skrives ikke ut ordentlig i Windows 2000

Når du skriver ut fra en datamaskin som kjører Windows 2000, skrives enkelte asiatiske skrifttyper som både er fete og fargede, ikke ut ordentlig. For at disse skal skrives ut ordentlig, må du konvertere skrifttypene til kurver eller grafikk, eller opprette en PDF-fil av dokumentet hvor skrifttypene ikke er innebygd, og deretter skrive ut dokumentet.

Kan ikke skrive ut i Windows XP x64

Hvis du ikke klarer å skrive ut fra en datamaskin som kjører Windows XP x64 uten Service Pack 1 eller med eldre versjoner av Service Pack 1 (for eksempel build 1635 og 1850), må du oppgradere maskinen til den nyeste Service Pack. Du finner flere opplysninger på http://www.microsoft.com.

Status for verktøykasse i nettverksmiljøer

I nettverksmiljøer hvor det kreves kommunikasjon mellom server og klientdatamaskin, kan ikke verktøykassen overvåke enheten. Dermed vil ikke verktøykassen vise meldinger om enhetens status.

### 3. Problemer i forbindelse med HP All-in-One

#### Skanne objekter med høy oppløsning

Når du skanner store objekter med høy oppløsning (for eksempel 2400 dpi), kan skanningen ta lang tid, og filstørrelsen bli veldig stor (noen ganger over 2 GB). Resultatet er at Photosmart-programvaren ofte ikke klarer å behandle filene.

Når du skanner store objekter, bør du bruke den optimale skanneoppløsningen som anbefales av programvaren. 2400 dpi bør bare brukes til skanning av lysbilder og negativer.

Skanneboksen beskåret i skanneforhåndsvisning

Når du skanner noen fotografier og bilder, beskjæres skanneboksen som vises i forhåndsvisning slik at du ikke ser hele bildet i forhåndsvisning. Hvis du godtar denne forhåndsvisningen, blir det endelige skannede bildet beskåret.

For å hindre beskjæring, må du forstørre skanneboksen manuelt.

Melding om initialiserings-/kommunikasjonsfeil vises under skanning

Hvis det under skanning vises en melding på datamaskinen om at enheten ikke initialiseres, eller at det har oppstått en kommunikasjonsfeil, deaktiverer du programvaren for skanning, slår av enheten, slår på enheten igjen og skanner på nytt. Hvis meldingen vises på nytt, prøver du å slå av både enheten og datamaskinen, slå på enheten og datamaskinen igjen og deretter skanne på nytt.

Hvis problemet vedvarer, deaktiverer du alternativet for JPEG-komprimering i programvaren for skanning:

1. Åpne Løsnings- senter på datamaskinen.

2. Klikk på Innstillinger, Skanningsinnstillinger og deretter Skanneinnstillinger.

3. I kategorien Kvalitet og utskriftshastighet fjerner du merket for Bruk JPEG-komprimering for opplasting.

Overføre bilder

Når enheten kobles til ved hjelp av en nettverkstilkobling (trådløst eller med Ethernet), fungerer ikke overføring av bilder fra et digitalkamera eller et minnekort i Photosmart-programvaren. I stedet må du bruke Solution Center-programvaren (som ble installert sammen med enhetsprogramvaren) til å overføre bilder.

### 4. Kjente problemer med bestemte programmer

#### Corel® Draw 8.0

Hvis det mangler grafikk eller hvis den blir skrevet ut med vekselvis lyse og mørke bånd, må du endre terskelverdien for punktgrafikkutdata til en lavere verdi.

1. Klikk på Skriv ut, Diverse og velg Spesialinnstillinger.

2. Under alternativene velger du Terskelverdi for punktgrafikkutdata (K:).

3. Fastsett verdien til 30.

Corel teknisk støtte

(613) 728-7070 (U.S.)

E-post: custserv@corel.ca

Internett: http://www.corel.ca

#### Corel Print House, PhotoPaint, PhotoHouse

Disse programmene leser driverens utskriftsmodus (Normal, Best osv.) når programmet startes opp. De registrerer ikke endringer i utskriftsmodus etter at programmet begynner å kjøre. For å få forventet utskriftskvalitet må du angi ønsket utskriftsmodus ved hjelp av boksen Skrivere i Windows. Velg Dokumentstandarder og angi ønsket Utskriftskvalitet. Lukk dialogboksene og start programmet. Hvis du vil endre utskriftskvalitet senere, avslutter du programmet, endrer Utskriftskvalitet og starter programmet på nytt.

Corel teknisk støtte

(613) 728-7070 (U.S.)

E-post: custserv@corel.ca

Internett: http://www.corel.ca

#### Office 2003

Når du skriver ut et bilde i JPEG-format fra et Office 2003-dokument på en datamaskin som kjører Windows XP, blir det skrevet ut to bilder på utskriften.

Du løser problemet ved å laste ned og installere oppdateringa fra Microsoft.

http://support.microsoft.com/default.aspx?scid=kb;en-us;843284

Microsoft Word

Når du skanner fra Microsoft Word ved hjelp av alternativet Sett inn på Fil-menyen, skanner enheten bare dokumenter som er lagt på skannerglassplaten. Dokumenter som er lagt i ADF blir ikke skannet. For å skanne ved hjelp av ADF, velger du i stedet alternativet Egendefinert innsetting på Fil-menyen.

Adobe Acrobat 7.0

Når du skriver ut et PDF-dokument i Acrobat 7.0 med en oppløsning på 600 ppt eller høyere, vises ikke tekstbokser på utskriften. For å kunne skrive ut dokumenter i Acrobat 7.0 må du endre oppløsningen til 300 dpi.

### 5. Slik får du mer informasjon

#### Installeringsoversikt:

Inneholder enkle illustrasjoner for hvordan du installerer enheten.

#### Komme i gang:

Inneholder anvisninger om hvordan du installerer enheten og identifiserer deler av enheten.

#### Brukerhåndbok:

Inneholder opplysningar om produkt og støtte.

Du finner den i mappen Docs på oppstarts-CD-en. For å vise CHM-filen, må datamaskinen kjøre Microsoft Windows og Internet Explorer versjon 4.01 eller høyere.

#### Web-område:

http://www.hp.com/support/ er koblingen til web-området HP Support, hvor du finner opplysningar om den nyeste programvaren, produkter, operativsystem, støtte og så videre.

### 6. Juridisk informasjon

Varemerker

Adobe og Acrobat er varemerker for Adobe Systems Incorporated.

Corel er et varemerke eller registrert varemerke for Corel Corporation eller Corel Corporation Limited.

Intel og Itanium er varemerker eller registrerte varemerker for Intel Corporation eller Intel Corporations datterselskaper i USA og andre land.

Microsoft, Windows og Windows XP er registrerte varemerker for Microsoft Corporation i USA.

Copyright

© 2007 Copyright Hewlett Packard Development Company, L.P.

Kopiering, bearbeiding eller oversetting uten skriftlig forhåndsgodkjenning er forbudt med mindre annet fremgår av lover om opphavsrett.

Informasjonen i dette materialet kan endres uten varsel.

De eneste garantiene som gjelder for HP-produkter og -tjenester, er fremsatt i garantierklæringen som leveres med produktene og tjenestene. Ingen informasjon i dette dokumentet skal tolkes som en tilleggsgaranti. HP er ikke ansvarlig for tekniske eller redaksjonelle feil eller utelatelser i dette dokumentet.